EkBass/fiwiki-20250220-pages-articles huggingface dataset:
Nagoya-rautatiet

pienoiskuva|Meitetsun 7700-sarjan juna Nagoya-rautatiet (), lyhyemmin Meitetsu (), on japanilainen rautatieyhtiö, joka toimii Tōkain seudulla Nagoyan ympäristössä Chūkyōn metropolialueella. Se luetaan suurten yksityisten rautatieyhtiöiden (ōte-shitetsu) joukkoon. Meitetsun rautatielinjojen yhteispituus on 444,2 kilometriä, ja se kuljettaa vuosittain noin 380 miljoonaa matkustajaa (vuonna 2017). Asemia sillä on käytössään 275 kappaletta. Se on osa Meitetsu Group -ryhmää, johon kuuluu lukuisia muita yrityksiä muun muassa matkailun, kiinteistönvälityksen ja vähittäiskaupan aloilta. Yhtiöllä on 5 048 työntekijää (vuonna 2017). Sen pääkonttori sijaitsee Nagoyan kaupungin Nakamuran suuralueella. == Historia == Nagoya- rautateiden juuret ovat vuonna 1894 perustetussa Aichin hevosrautatiessä (). Yritys muutti pian nimensä Nagoyan sähkörautatieksi () ja aloitti vuonna 1898 liikenteen maan toiseksi ensimmäisellä raitiotielinjalla. Vuonna 1921 yhtiön liikennöimät raitiotielinjat luovutettiin Nagoyan kaupungin hallintaan ja perustettiin uusi, kaupungin ympäristöä palvelevaa raskasta raideliikennettä hoitanut yhtiö sen nykyisellä nimellä. == Linjat == Nagoya-rautateiden verkosto palvelee laajaa aluetta Aichin ja Gifun prefektuureissa. Yhtiön päälinja liittää toisiinsa luoteesta kaakkoon Gifun, Nagoyan ja Toyohashin kaupungit. Suurimmalta osalta muita linjoja on vaihtoyhteys päälinjalle. Erillään muusta verkostosta Nagoyan keskustan itäpuolella kulkee Seto-linja. Merkittävin terminaali on Meitetsu-Nagoyan rautatieasema JR Tōkain Nagoyan rautatieaseman yhteydessä. Meitetsu harjoittaa vastavuoroista läpiajoliikennettä Nagoyan metron linjoille. Symboli Linja Japaniksi Reitti Pituus (km) Nagoya-päälinja 名古屋本線 Toyohashi–Meitetsu-Gifu 99,8 Toyokawa-linja 豊川線 Kō–Toyokawa-Inari 7,2 Nishio-linja 西尾線 Shin-Anjō–Kira-Yoshida 42,3 Gamagōri-linja 蒲郡線 Kira-Yoshida–Gamagōri Mikawa-linja 三河線 Sanage–Hekinan 39,8 Toyota-linja 豊田線 Umetsubo–Akaike 15,2 Tokoname-linja 常滑線 Jingū-mae–Tokoname 29,3 Lentoasemalinja 空港線 Tokoname–Chūbu Centrairin kansainvälinen lentoasema 4,2 Chikkō-linja 築港線 Ōe–Higashi-Nagoyakō 1,5 Kōwa-linja 河和線 Ōtagawa–Kōwa 28,8 Uusi Chita-linja 知多新線 Fuki–Utsumi 13,9 Seto-linja 瀬戸線 Sakaemachi–Owari-Seto 20,6 Tsushima-linja 津島線 Sukaguchi–Tsushima 11,8 Bisai-linja 尾西線 Yatomi–Tamanoi 30,9 Inuyama-linja 犬山線 Biwajiman vaihde–Shin- Unuma 26,8 Kakamigahara-linja 各務原線 Shin-Unuma–Meitetsu-Gifu 17,6 Hiromi-linja 広見線 Inuyama–Mitake 22,3 Komaki-linja 小牧線 Kami-Iida–Inuyama 20,6 Takehana-linja 竹鼻線 Kasamatsu–Egira 10,3 Hashima-linja 羽島線 Egira–Shin-Hashima 1,3 == Lähteet == == Aiheesta muualla == *Yhtiön internetsivut Luokka:Japanilaiset rautatieyhtiöt
Abitur

Abitur on ylioppilastutkintoa vastaava lukion päättävä tutkinto. Nimitys on käytössä muun muassa Saksassa ja Liettuassa. Alkuperältään abitur on peräisin latinankielisestä termistä abire, , viitaten ylioppilastutkinnon rooliin viimeisenä suorituksena ennen opiskelun päättämistä. Esimerkiksi lukion viimeisen vuoden opiskelijaa tarkoittava termi abiturientti on johdannainen sanasta. == Katso myös == * Matura Luokka:Ylioppilastutkinto
John Cartwright

John Cartwright (17. syyskuuta 1740 - 23\. syyskuuta 1824) oli englantilainen merimies, sotilas ja aktivisti. Hän kampanjoi yli 50 vuoden ajan yleisen ja yhtäläisen äänioikeuden puolesta, minkä vuoksi hänestä käytettiin joskus nimitystä Father of Reform (). == Elämä == John Cartwright syntyi Marnhamissa Nottinghamshiressä 17. syyskuuta 1740. Hän kävi koulua Newarkissa ja Heath Academyssä Yorkshiressä. 18-vuotiaana hän liittyi laivastoon ja oli vuoteen 1766 mennessä ylennyt luutnantiksi. Terveyssyyt pakottivat hänet jättämään aktiivisen palveluksen vuonna 1771. Yhdysvaltain vapaussodan alettua hänelle tarjottiin Cumberlandin herttuan yliluutnantin virkaa, mikä olisi lähes varmasti tietänyt nopeaa ylenemistä. Cartwright kieltäytyi, koska ei nähnyt sotaa ideologisesti oikeutettavana. Vuonna 1775 hänet nimitettiin majuriksi Nottinghamshiren nostoväessä. Vuonna 1774 Cartwright julkaisi vihkosen American Independence, the Glory and Interest of Great Britain, jossa esitti, että Englannin ei tulisi pakottaa muita imperialistisen hallinnon alle. Kaksi vuotta myöhemmin Cartwright julkaisi vihkosen Take Your Choice, jossa hän vaati maahan vuosittaisia vaaleja, yleistä äänioikeutta miesväestölle, omaisuusvaatimuksien poistoa alahuoneen jäsenehdokkailta ja samanarvoisten vaalipiirien luomista. Hän vetosi siihen, että Englanti oli anglosaksien aikaan ollut kuvatun kaltainen, jolloin kyse ei olisi uudistuksesta, vaan vanhan järjestelmän palauttamisesta. Tämän vuoksi häntä on joskus pidetty tosiasiassa konservatiivina. Cartwright perusti yhdessä muun muassa John Horne Tooken kanssa Society for Constitutional Information -järjestön. Sen jäseniksi tulivat myös muun muassa John Thelwall, Granville Sharp, Josiah Wedgwood ja Josiah Gales. Järjestö pyrki valistamaan kansaa sen puuttuvista vapauksista. Cartwright pyrki epäonnistuneesti parlamenttiin useita kertoja 1700-luvun lopussa ja 1800-luvun alussa. Vuonna 1820 hänet tuomittiin kansankiihotuksesta ja hän sai sadan punnan sakot. Hän kuoli Lontoossa 23. syyskuuta 1824. == Perhe == Cartwright avioitui vuonna 1780, mutta hänellä ei ollut lapsia. Hänen nuorempi veljensä oli keksijä ja kirkonmies Edmund Cartwright. == Lähteet == Luokka:Brittiläiset merimiehet Luokka:Brittiläiset sotilaat Luokka:Brittiläiset poliitikot Luokka:Vuonna 1740 syntyneet Luokka:Vuonna 1824 kuolleet
Flannan Isles Lighthouse

Flannan Isles Lighthouse on majakka lähellä Flannan Islesin saariryhmään Skotlannissa kuuluvan Eilean Mòrin korkeinta pistettä. Se tunnetaan parhaiten työntekijöidensä selvittämättömästä katoamisesta vuonna 1900. Majakka automatisoitiin 28. syyskuuta 1971. == Katoamiset == Höyrylaiva Archtorin miehistö huomasi 15. joulukuuta 1900, että majakan valoa ei ollut sytytetty. Se oli ensimmäinen tapauksesta ilmoittanut alus. Hesperus-laiva saapui saarelle 26. joulukuuta, jolloin majakanvartijat James Ducat, Thomas Marshall ja Donald McArthur todettiin kadonneiksi. Majakan lipputangossa ei ollut lippua, eikä kukaan tullut ottamaan vieraita vastaan useista torvensoitoista huolimatta. Majakan ulko-ovi oli suljettu, mutta keittiön ovi oli auki. Miehistö sytytti valon ja kiersi saaren päästä päähän, mutta mitään vakuuttavaa selitystä ei keksitty. Majakkalaitoksen johtaja Robert Muirhead saapui tekemään tarkastusta saarelle 29. joulukuuta. Hänen raporttinsa mukaan myrsky oli aiheuttanut vakavia vahinkoja 14. joulukuuta. Kiinnitysköysiä löydettiin parikymmentä metriä merenpinnan tasoa korkeammalta. Hän päätteli miesten lähteneen viemään köysilaatikkoa suojaan, mutta ennätyskorkea aalto huuhtoi heidät mereen. Vaihtoehtoisteoriat ovat esittäneet avaruusolentoja, merenneitoja tai merihirviöitä syyllisiksi katoamiseen. == Lähteet == Luokka:Katoamistapaukset Yhdistyneessä kuningaskunnassa Luokka:Yhdistyneen kuningaskunnan majakat Luokka:Ulko-Hebridien rakennukset ja rakennelmat Luokka:Yhdistyneen kuningaskunnan suojellut rakennukset
Iso Haapajärvi (Ähtäri)

Iso Haapajärvi on Etelä-Pohjanmaalla Ähtäri keskustaajamasta yhdeksän kilometriä länsilounaaseen sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 218 hehtaaria eli 2,2 neliökilometriä. Se on 3,9 kilometriä pitkä ja 1,1 kilometriä leveä. Se sijaitsee alavalla metsäalueella, jota viljellään järven tuntumassa. Järvellä on avoin järvenselkä, vaikka sen keskellä sijaitsee Isosaari. Järvi on selväpiirteinen, mutta sillä on kuitenkin kaksi terävää niemeä. Pitkäniemi sijaitsee itärannassa ja sen taakse jää Talaslahti. Tämän vastarannalla on Hirviniemi, jonka taakse jää Hirvilahti. Järven pohjoispäässä sijaitsee kallioinen Vuorikallio, jossa veteen putoaa pitkä jyrkänne. Järvessä on kartan mukaan kolme saarta. Isosaari on 200 metriä pitkä ja 70 metriä leveä. Sen pinta-ala on 0,7 hehtaaria ja se on autio. Muita saaria ovat Pitkäniemen edustalla sijaitseva Pienisaari ja järven pohjoispäässä sijaitsee nimetön saari. Järven pohjoispäätä kutsutaan Vuorilahdeksi ja eteläpäätä Joronlahdeksi. Eteläpään itärannalla sijaitsee Konttikallio, jossa on kaksi jyrkännettä. Järvi on luodattu ja siitä on julkaistu syvyyskartat. Sen tilavuus on 9,2 miljoonaa kuutiometriä eli 0,0092 kuutiokilometriä. Järven keskisyvyys on 4,2 metriä ja suurin syvyys on 15 metriä. Syvin kohta sijaitsee 1,2 kilometriä pitkässä, mutta hyvin kapeassa, syvänteessä. Syvänne ulottuu yli 10 metrin syvyyteen ja sen pohjoispäässä on syvintä. Järven eteläpäässä on laaja paikoin kymmeneen metriin ulottuva syvänne. Järven rantaviivan pituus on 11,1 kilometriä ja sen rannat ovat metsämaata lukuun ottamatta useita peltoalueita, jotka ulottuvat rantaan asti. Järven haja-asutus muodostuu 15 taloudesta, joista yhdeksän on maatiloja. Ne muodostavat pohjoispäähän Vuorimäen ja eteläpäähän Haapakylän kulmakunnat. Järven rannoille on rakennettu yli 40 vapaa-ajan asuntoa. Niille tulee tiet yhdystieltä 17229, joista haarautuu kummallekin rannalle vievät kylätiet. == Vedenlaatu == Järven kokonaisfosforipitoisuudet ovat vuosien 1986–2006 aikana vaihdelleet 10–35 mikrogrammaa litrassa vettä. Se vastaa karun tai lievästi rehevöityneen järven tasoa. Vedenväri on ollut vastaavana aikana 40–90 Pt mg/l. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Vähä Haapajärven valuma-alueeseen (35.428) järvi kuuluu. Järven vedenpinnan korkeus on 142,1 metriä mpy. Järvi kuuluu vesistöalueensa latvavesiin ja se saa pääosan vedestään Jauhojärvestä laskevasta Myllypurosta ja pohjoisesta Vähästä Liesjärvestä. Järveen on johdettu myös ympäristön metsistä kuivatusojia. Järven laskujoki on Haapajoki, joka lähtee järven itärannalta ja se laskee 1,2 kilometrin päässä Vähään Haapajärveen. Tämä laskee Perännejärveen, joka on osa Ähtärin reitin pääuomaa. == Lähteet == Luokka:Toisveden alue Luokka:Ähtärin järvet
Sojuz MS-10

Sojuz MS-10 () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 11. lokakuuta 2018 Baikonurin kosmodromilta Kazakstanista mukanaan kaksi avaruuslentäjää ja rahtia asemalle. Aluksen miehistö kuului ISS:n Retkikunta 57:n miehistöön. Aluksen lento keskeytettiin pian lähdön jälkeen kantoraketin toimintahäiriön vuoksi. Miehistö pelastui ja laskeutui turvallisesti moduulissaan. Pelastautuminen sujui onnistuneesti ja pian tapahtuman jälkeen miehistö nimettiin mukaan uudelle lennolle, Sojuz MS-12. Toimintahäiriö tapahtui apurakettien irtoamisen aikana. Keskeytystä seuranneissa tutkimuksissa vika paikannettiin lopulta kantoraketin rungon ja apuraketin väliseen palloniveleen. Vian syyksi todettiin vahingoittuminen kokoonpanovaiheessa. Täten voitiin arvioida, että ei ole tarvetta millekään raketin rakenteellisille muutoksille ja että lentoja voidaan jatkaa seuraavana vuorossa olevalla Sojuz MS-11:lla. Itse asiassa sen laukaisua jopa aikaistettiin paikkaamaan keskeytynyttä lentoja. ==Miehistö== * Aleksei Ovtšinin, Venäjän avaruusjärjestö, päällikkö * Nick Hague, NASA ===Varamiehistö=== * Oleg Kononenko, Venäjän avaruusjärjestö, päällikkö * David Saint-Jacques, Kanadan avaruusjärjestö ==Lähteet== Luokka:Miehitetyt avaruuslennot Luokka:Sojuz-ohjelma
Englannin Valioliigan kausi 2000–2001

Englannin Valioliigan kausi 2000–2001 oli Valioliigan yhdeksäs kausi. Mestaruuden voitti Manchester United, jolle Arsenal hävisi 10 pistettä, Liverpool 11 pistettä ja Leeds 12 pistettä. Liigasta putosivat Manchester City, Coventry ja Bradford.Soccerway Maalikuninkuuden voitti 23 maalia tehnyt Chelsean Jimmy Floyd Hasselbaink.RSSSF == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 2000–2001/2001
Englannin Valioliigan kausi 2001–2002

Englannin Valioliigan kausi 2001–2002 oli Valioliigan kymmenes kausi. Mestaruuden voitti Arsenal, jolle Liverpool hävisi seitsemän pistettä, Manchester United kymmenen pistettä ja Newcastle 16 pistettä. Liigasta putosivat Ipswich, Derby ja Leicester.Soccerway Maalikuninkuuden voitti 24 maalia tehnyt Arsenalin Thierry Henry.RSSSF == Sarjataulukko == == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 2001–2002/2002
Englannin Valioliigan kausi 2002–2003

Englannin Valioliigan kausi 2002–2003 oli Valioliigan 11. kausi. Mestaruuden voitti Manchester United, jolle Arsenal hävisi viisi pistettä, Newcastle 14 pistettä ja Chelsea 16 pistettä. Liigasta putosivat West Ham, West Bromwich ja Sunderland.Soccerway Maalikuninkuuden voitti 25 maalia tehnyt Manchester Unitedin Ruud van Nistelrooy.RSSSF == Sarjataulukko == == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 2002–2003/2003
Englannin Valioliigan kausi 2003–2004

Englannin Valioliigan kausi 2003–2004 oli Valioliigan 12. kausi. Mestaruuden voitti Arsenal, joka ei hävinnyt kauden aikana yhtään ottelua. Mestarien liigan paikan sai myös Arsenalille 11 pistettä hävinnyt Chelsea, ja Mestarien liigan karsintaan pääsivät Manchester United ja Liverpool. Viidenneksi sijoittunut Newcastle sai paikan UEFA-cupiin. Liigasta putosivat Leicester, Leeds ja Wolverhampton.Soccerway Maalikuninkuuden voitti 30 maalia tehnyt Arsenalin Thierry Henry.RSSSF == Sarjataulukko == {{Liigaväri tietolaatikko | putoaja = Putosi mestaruussarjaan kaudeksi 2004–2005. | cl = Selviytyi Mestarien liigaan 2004–2005. | clkarsinta = Selviytyi Mestarien liigan karsintaan 2004–2005. | uefacup = Selviytyi UEFA-cupiin 2004–2005. }} == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 2003–2004/2004
Ha Seung-jin

Ha Seung-jin (, s. 4. elokuuta 1985 Soul) on eteläkorealainen koripalloilija, pelipaikaltaan sentteri. 221-senttinen Ha oli ensimmäinen NBA:ssa pelannut korealainen pelattuaan vuosina 2004–2006 neljä ottelua Portland Trail Blazersissa. Hän on pelannut urallaan myös kotimaassaan, Yhdysvaltain piensarjoissa ja NBA:n kehityssarjassa. == Pelaajaura == === Seurajoukkueet === Portland Trail Blazers varasi Han NBA:han 46. vuorolla vuoden 2004 varaustilaisuudessa. Hän edusti Trail Blazersia kahden kauden ajan pelaten hajaminuutteja. Tammikuussa 2005 Hasta tuli ensimmäinen NBA:ssa pelannut korealainen.Basketball-Reference.com Heinäkuussa 2006 Ha siirtyi osana pelaajakauppaa Milwaukee Bucksiin.http://www.espn.com/nba/news/story?id=2534901 Bucks luopui hänestä lokakuussa ennen kauden alkua.http://www.fiba.basketball/news/KOR-No-laughing- matter-for-Ha-as-Korean-is-waived-by-Bucks === Maajoukkue === Ha edusti Etelä- Korean miesten maajoukkuetta muun muassa vuoden 2010 Aasian kisoissa, missä maa saavutti hopeaahttps://web.archive.org/web/20151123202321/http://todor66.com/basketball/Asia/Men_AG_2010.html. Aasian-mestaruuskilpailuista Ha saavutti maajoukkueessa hopeaa Kiinasta 2003 ja pronssia sekä Japanista 2007 että Kiinasta 2011.http://www.fiba.basketball/asia/2015/Korea#tab=profile == Lähteet == * Ha Seung-Jin Stats Basketball-Reference.com * Ha Seung-Jin NBA Development League * Profiili Korean Basketball League === Viitteet === == Aiheesta muualla == * Profiili FIBA Archive * Seung-Jin Ha basketball profile eurobasket.com Luokka:Eteläkorealaiset koripalloilijat Luokka:Vuonna 1985 syntyneet Luokka:Elävät henkilöt
Major League Baseball -kausi 1988

Major League Baseball -kausi 1988 oli baseballin Major Leaguen kausi, joka alkoi 4. huhtikuuta 1988. Se päättyi Los Angeles Dodgersin voittoon Oakland Athleticsista. ==Runkosarjan sarjataulukot== American League American League American League American League American League American League Sija Joukkue Voitot Tappiot Voittosuhde GB AL East AL East AL East AL East AL East AL East 1\. Boston Red Sox 89 73 .549 – 2\. Detroit Tigers 88 74 .543 1.0 3\. Milwaukee Brewers 87 75 .537 2.0 4\. Toronto Blue Jays 87 75 .537 2.0 5\. New York Yankees 85 76 .528 3.5 6\. Cleveland Indians 78 84 .481 11.0 7\. Baltimore Orioles 54 107 .335 34.5 AL West AL West AL West AL West AL West AL West 1\. Oakland Athletics 104 58 .642 – 2\. Minnesota Twins 91 71 .562 13.0 3\. Kansas City Royals 84 77 .522 19.5 4\. California Angels 75 87 .463 29.0 5\. Chicago White Sox 71 90 .441 32.5 6\. Texas Rangers 70 91 .435 33.5 7\. Seattle Mariners 68 93 .422 35.5 National League National League National League National League National League National League Sija Joukkue Voitot Tappiot Voittosuhde GB NL East NL East NL East NL East NL East NL East 1\. New York Mets 100 60 .625 – 2\. Pittsburgh Pirates 85 75 .531 15.0 3\. Montreal Expos 81 81 .500 20.0 4\. Chicago Cubs 77 85 .475 24.0 5\. St. Louis Cardinals 76 86 .469 25.0 6\. Philadelphia Phillies 65 96 .404 35.5 NL West NL West NL West NL West NL West NL West 1\. Los Angeles Dodgers 94 67 .584 – 2\. Cincinnati Reds 87 74 .540 7.0 3\. San Diego Padres 83 78 .516 11.0 4\. San Francisco Giants 83 79 .512 11.5 5\. Houston Astros 82 80 .506 12.5 6\. Atlanta Braves 54 106 .338 39.5 ==Postseason== *American League Championship Series MVP: Dennis Eckersley *National League Championship Series MVP: Orel Hershiser *All-Star ottelu, 12. heinäkuuta Cincinnatissa, Ohiossa, Riverfront Stadiumilla päättyi American Leaguen 2–1 voittoon. MVP: Terry Steinbach ==Lähteet== *Baseball-Reference.com, American Leaguen tilastot *Baseball-Reference.com, National Leaguen tilastot Luokka:Major League Baseball -kaudet Luokka:Vuoden 1988 baseball
Tetris Effect

Tetris Effect on japanilaisen Resonairin kehittämä pulmapeli, joka julkaistiin 9. marraskuuta 2018 yksinoikeudella PlayStation 4:lle.https://arstechnica.com/gaming/2018/06/tetris-meets-rhythm-gaming-in- trippy-mesmerizing-tetris-effect-reveal/ Peli on yhteensopiva PlayStation VR -virtuaalitodellisuuslasien kanssa. ==Pelaaminen== Samalla tavalla kuin Tetriksessä, on pelissä tarkoitus kerätä pisteitä pudottelemalla neljästä laatikosta koostuvia palikoita (eli tetrominoja) ja koittaa muodostaa niistä vaakasuoria rivejä. Kun rivin saa kokonaiseksi, se poistetaan. Mitä enemmän rivejä täytät kerralla, sitä enemmän pisteitä saat. Pelissä on nyt mukana eri teemoja ja musiikkeja. Uusi ”Zone”-mekanismi antaa pelaajien mahdollisuuden laittaa monta tetrominoa kerrallaan, mikä antaa pelaajille mahdollisuuden muodostaa yli 18 linjaa, tätä kutsutaan nimellä ”perfectris”. ==Kehitys== Tetris Effectin kehitys kesti kuusi vuotta.https://www.polygon.com/e3/2018/6/15/17465364/tetris-effect-preview- enhance-games-e3 Tetriksen nimi tulee ”Tetris Effect” -tapahtumasta, jossa ihminen näkee tetrominoja putoilevan silmien edessä Tetriksen pitkän pelaamisen jälkeen. Pelin ohjaaja Tetsuya Mizuguchi oli ilmoittanut, että jo pitkän aikaan hän oli halunnut kehittää musiikkiteemaista Tetris-peliä. Electronic Artsin lisenssit olivat kuitenkin estäneet tämän. ==Lähteet== Luokka:Vuoden 2018 videopelit Luokka:Pulmapelit Luokka:PlayStation 4 -pelit Luokka:PlayStation VR -pelit Luokka:Unreal Engine -pelit Luokka:Japanissa kehitetyt videopelit
It’s My Time

It´s My Time on Jade Ewen esittämä kappale, jolla hän edusti Isoa-Britanniaa vuoden 2009 Eurovision laulukilpailussa Venäjän Moskovassa. Koska Iso- Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 25 maan joukosta viidenneksi 173 pisteellä. == Lähteet == Luokka:Yhdistyneen kuningaskunnan euroviisuedustuskappaleet Luokka:Vuoden 2009 euroviisuedustuskappaleet
Sihtimonninen

Sihtimonninen (Corydoras kanei) on monnisiin kuuluva kala, jota pidetään akvaarioissa pohjakalana. == Koko ja ulkonäkö == Sihtimonninen kasvaa noin 5 cm pitkäksi. Sen selkäevä on musta ja silmän ympärillä on musta raita. Kalassa on myös mustia pilkkuja, mutta muuten se on harmaa. == Alkuperä == Sihtimonninen on kotoisin Brasiliasta. == Käyttäytyminen ja lisääntyminen == Sihtimonninen on eloisa ja rauhallinen parvikala, joka viihtyy akvaarion pohjalla. Sen viljely on melko helppoa. == Vesiolot ja ravinto == Sihtimonninen tarvitsee vähintään 100 litran kokoisen akvaarion. Sille sopiva pH on 6–7, veden kovuus alle kymmenen ja lämpötila 23–26 °C astetta. == Lähteet == * == Aiheesta muualla == *ITIS: Corydoras kanei *Fishbase: Corydoras kanei Luokka:Monniset
Giclée

Giclée Fine Art on taidegrafiikan menetelmä, jossa käytetään mustesuihkutulostusta."Ink-jet art runs gamut from low brow to high class" . Daniel Grant. Baltimore Sun 25.1.1999. Viitattu 7.11.2018. Menetelmä on kehitetty Ranskassa ja Yhdysvalloissa 1980-luvun lopussa. Taideteoksesta tuotetaan taidegrafiikan tavoin rajoitettu sarja, jonka tuottaminen tehdään laadukkaasti digitaalitekniikalla. Giclee-menetelmän avulla on myös mahdollista tehdä taidejäljennöksiä. Taidejäljennösten laatu riippuu siitä, miten kuvaa on käsitelty ja mitä menetelmää on käytetty digitointiin. Taideteoksena sitä pidetään vain silloin, kun taiteilija itse on osallistunut giclée-tulosteiden tuottamisprosessiin.Giclée. William Gordon Casselman. Web Archive 2016. Viitattu 7.11.2018. Giclée-sanaa on alettu pitää synonyyminä korkealaatuiselle mustesuihkutulostukselle. Tulostimen ominaisuudet ja käytetyt väripigmentit sekä paperin laatu määrittävät, voidaanko painatus hyväksyä allekirjoitettavaksi Giclée Fine Art -merkinnällä. Merkintä on kuitenkin epävirallinen eikä sitä ole standardoitu. Taiteilija itse päättää allekirjoituksellaan, voidaanko painatus hyväksyä taideteokseksi vai onko se pelkästään tuloste. Menetelmän kehitti 1980-luvun lopussa israelilaisamerikkalainen yhtiö Scitex. Sen kehittämä tulostin oli nimeltään Iris. Muusikko Graham Nash osti yrityksen vuonna 1990 ja käytti sitä Nash Editions -yrityksessään. Siellä menetelmälle annettiin nimi Giclée. ==Lähteet== ==Aiheesta muualla== *Johnson, Harald. Mastering Digital Printing. Thomson Course Technology, 2005. Sivu 11. Google Books. Viitattu 7.11.2018. Luokka:Grafiikan menetelmät Luokka:Tulostaminen
Henrinlehtikuusi

Henrinlehtikuusi (Larix × marschlinsii) on euroopanlehtikuusen (Larix decidua) ja japaninlehtikuusen (Larix kaempferi) risteymä. Se voi muodostua luonnossa täysin itsenäisesti sen kantalajien kasvaessa samalla alueella. Henrinlehtikuusi on löydetty Skotlannista ja kuvattu ensimmäisen kerran vuonna 1917. Lähes samoihin aikoihin risteymää on myös onnistuttu tuottamaan keinotekoisesti Sveitsissä tutkittaessa eri lehtikuusilajeja ja -lajiristeymiä puuteollisuuden tarpeisiin. Henrinlehtikuusta käytetäänkin myös teollisuudessa, sillä siinä yhdistyvät puuteollisuuden näkökulmasta kantalajiensa monet hyvät puolet; puu on vastustuskykyinen taudinaiheuttajia vastaan sekä kasvaa nopeasti ja nopea kasvuvauhti ei vaikuta puuaineksen kovuuteen tai kestävyyteen. Henrinlehtikuusi on kausivihanta havupuu, joka kasvaa keskimäärin 38 metriä korkeaksi. Rinnankorkeudelta täysikokoinen henrinlehtikuusi on halkaisijaltaan noin metrin. Muuten henrinlehtikuusi näyttää yleisesti ottaen kantalajiensa keskimääräiseltä välimuodolta. Neulaset ovat enemmän japaninlehtikuusen kaltaisia eli pidempiä ja sinertävämpiä kuin euroopanlehtikuusella. Emikävyt ovat 2,5–4 cm pitkiä eli lähes yhtä suuria kuin euroopanlehtikuusellakin, mutta käpysuomut muistuttavat ulkonäöltään enemmän japaninlehtikuusen käpysuomuja. Suomessa henrinlehtikuusi on siperianlehtikuusen (Larix sibirica) ja euroopanlehtikuusen (Larix decidua) jälkeen kolmanneksi yleisin lehtikuusi. == Lähteet == == Aiheesta muualla == * Suomen Lajitietokeskus: Henrinlehtikuusi – Larix ×marschlinsii * Finto: Kassu – Kasvien suomenkieliset nimet: Henrinlehtikuusi (Larix x marschlinsii) * ITIS: Larix × marschlinsii Luokka:Lehtikuuset Luokka:Risteymät
Sienan tasavalta

Sienan tasavalta (, ) oli historiallinen valtio, joka koostui Sienan kaupungista ja sen ympäröimästä alueesta Toscanassa, Keski-Italiassa. Valtio oli olemassa yli neljänsadan vuoden ajan, vuodesta 1125 vuoteen 1555. Vuosien 1551–1559 Italialaissodassa tasavallan kukisti Sienan kilpailija Firenzen herttuakunta liittoumassa Espanjan kanssa. 18 kuukauden vastarinnan jälkeen Sienan tasavalta antautui Espanjalle 21. huhtikuuta 1555, päättäen tasavallan aikakauden. == Galleria == Denaro siena.jpg|Sienan tasavallan kolikoita 1100-luvulta. Battle of Montaperti.jpg|Pienoiskuva Montapertin taistelusta, joka käytiin Sienassa 1200-luvulla. Kuva on peräisin 1300-luvun historiankirjasta Nuova Cronica, joka kertoo Firenzen historiasta. == Aiheesta muualla == Luokka:Italian entiset valtiot ja valtiomuodostelmat Luokka:Kaupunkivaltiot Luokka:Sienan historia
Mjud Metšev

Mjud Marijevitš Metšev () (31. elokuuta 1929 – 27. syyskuuta 2018 Moskova, Venäjä) oli venäläinen kuvataiteilija, erityisesti taidegraafikko ja akateemikko. Metševin etunimi on Kansainvälisen nuorison päivän (МЮД) mukaan. Metševin sukunimi ja äidinnimi ovat peräisin äidiltä. Äiti Marija Metševa oli arvostettu naisten oikeuksien esitaistelija. Metševin isä oli taidemaalari Konstantin Pantelejev-Kirejev, joka tuomittiin kansanvihollisena 1936. Metšev asui pääosan elämästään Neuvosto-Karjalassa. Hänen huomattavimpia töitään olivat Kalevalan ja Nestorin kronikan kuvittaminen.Pulmu Manninen, Kalevalan ja Nestorin kronikan kuvittaja, taiteilija Mjud Metshev on kuollut, Suomi- Venäjä-Seura 30.10.2018 Metšev on haudattu Kižin saarelle.Прах художника Мюда Мечева похоронен на острове Кижи . == Lähteet == Luokka:Venäläiset kuvataiteilijat Luokka:Venäläiset taidegraafikot‎ Luokka:Akateemikot Luokka:Vuonna 1929 syntyneet Luokka:Vuonna 2018 kuolleet
Nätkin koulu

Nätkin koulu on Savonlinnan Nätkillä sijaitseva noin 120 oppilaan peruskoulun alakoulu. Koulussa toimii viisi yleisopetuksen ryhmää, kussakin keskimäärin 18 oppilasta, sekä 1–2E- ja 3–4E-pienryhmät, joissa on enintään kymmenen oppilasta. Pienryhmissä opiskellaan pääosin yleisen opetussuunnitelman mukaan, tavoitteena siirtyminen oman lähikoulun yleisopetukseen. Koulunjohtajana toimii Virpi Pöllänen. Koulun nimi herättää joskus hilpeyttä, koska ”Nätkin koulu” kuulostaa puhuttuna melkein samalta kuin Nat King Cole. ==Historiaa== Koulu aloitti syksyllä 1964 Nätkin kansakouluna. Koulun johtajana toimi Pekka Eronen. Yliarkkitehti Toimi Hämäläisen suunnitteleman, 300 oppilaalle mitoitetun tiilirakenteisen koulun aulaan sijoitettiin Viktor Terosen tekemä maalaus Urheilijat.. Maalaus on nykyisin Talvisalon koulun portaikossa. Syksystä 1996 alkaen lakkautetun Kaartilan ala-asteen koulupiiri yhdistettiin Nätkin koulupiiriin. Nätkin koulu on ollut 2010-luvun lopulla lakkautusuhan alla. Koulu muutti syysloman 2018 aikana sisäilmaongelmien vuoksi väistötiloihin Kuninkaankartanonmäen päärakennuksen D-osaan, jossa toimi aiemmin Joensuun yliopiston kansainvälisen viestinnän laitos, ent. Savonlinnan kieli-instituutti. Siellä Nätkin koululaiset jakavat välituntipihan entisessä opettajankoulutuslaitoksessa sijaitsevan Heikinpohjan koulun oppilaiden kanssa. Syksyksi 2021 valmistui uusi koulurakennus puretun tilalle. ==Lähteet== Luokka:Savonlinnan peruskoulut
Burgoyne

Burgoyne voi tarkoittaa ainakin seuraavia: * Alan Burgoyne (1880-1929), brittiläinen sotilas, kirjailija ja poliitikko * Hugh Burgoyne (1833-1870), brittiläinen merimies * John Burgoyne (1722-1792), brittiläinen kenraali * John Fox Burgoyne (1782-1871), brittiläinen kenraali
Francis Burdett

thumb|right|200px|Thomas Lawrencen muotokuva Francis Burdettista vuodelta 1793. Francis Burdett (25. tammikuuta 1770 - 23\. tammikuuta 1844) oli brittiläinen baronetti ja 1800-luvun alkupuolen radikaalipoliitikko. Hän työskenteli vuosikymmeniä vapaan sanan, katolisten emansipaation ja poliittisten uudistusten nimeen päätyen jopa vankeuteen tämän vuoksi. Burdett oli baronetti sir Robert Burdettin kolmas poika. Hän opiskeli Westminster Schoolissa ja tämän jälkeen Oxfordin yliopistossa, kunnes lähti muutaman vuoden opintomatkalle Ranskaan ja Sveitsiin. Hän oli Pariisissa Ranskan vallankumouksen alkuvaiheen aikana ja vieraili muutamassa kaupungin poliittisista klubeista. Hän palasi Englantiin vuonna 1793 ja avioitui Sophia Couttsin kanssa. Burdettin poliittinen ura alkoi vuonna 1796, kun hän pääsi alahuoneen jäseneksi Boroughbridgen lahonneen kauppalan edustajana. Hän alkoi pian puhua Ranskaa vastaan käydystä sodasta savuverhona, jolla käännettiin huomio pois Britanniassa itsessään vallitsevista poliittisista epäkohdista ja kansalaisoikeuksien puutteista. Hän myös vastusti John Horne Tooken pääsyn estämistä parlamenttiin - Horne Tookesta ja Burdettista tulikin ennen pitkää hyvät ystävät. Vuonna 1807 Burdett valittiin useiden myös hänen rahavarojaan kuluttaneiden poliittisten vastoinkäymisten jälkeen Westminsterin edustajaksi alahuoneeseen. Hän säilytti paikkansa yli 30 vuoden ajan. Peterloon verilöylyn jälkeen vuonna 1820 Burdettin kommentit viranomaisten toimista tapauksessa todettiin liian hyökkääviksi. Hän sai tuhannen punnan sakot ja kolmen kuukauden vankeustuomion. Vuoden 1825 jälkeen Burdettista tuli katolisten emansipaation julkinen puolestapuhuja, mikä toteutuikin vuonna 1829. Hänellä oli myös pieni vaikutus vuoden 1832 Reform Actin muodostumisessa, mutta hän alkoi tässä vaiheessa jo olla kyllästynyt aiemmin kannattamaansa radikalismiin. Osasyy tähän oli hänen inhonsa Daniel O’Connellia ja tämän periaatteita kohtaan. Hänet valittiin vielä vuoden 1837 vaaleissa parlamenttiin North Wiltshiren edustajaksi, missä tehtävässä pysyi kuolemaansa 23. tammikuuta 1844 asti. == Lähteet == == Aiheesta muualla == Luokka:Baronetit Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Vuonna 1770 syntyneet Luokka:Vuonna 1844 kuolleet
Apollon Aigleteen temppeli

Apollon Aigleteen temppeli (myös Apollon Asgelataksen temppeli) oli antiikin aikainen Apollon-jumalalle omistettu kreikkalainen temppeli Anafen eli nykyisen Anáfin saarella Kreikassa. Sen rauniot sijaitsevat saaren itäosissa osana nykyistä Elävöittävän lähteen luostaria, linnuntietä vajaa kuusi kilometriä itään Anáfin kylästä. == Historia == Apollon Aigleteen temppeli oli Anafen poliksen merkittävin temppeli ja myös se, josta koko saari tunnettiin muualla. Kreikkalaisessa mytologiassa pyhäkön perustajina pidettiin Iasonia ja argonautteja. Nämä omistivat temppelin Apollonille, koska jumala näytti heille saaren suojapaikaksi heidän jouduttuaan myrskyyn.Pseudo-Apollodoros: Bibliotheke 1.9.26; Apollonios Rhodoslainen: Argonautika 4.1706; Plinius vanhempi: Naturalis historia 2.87, 4.12; Ovidius: Muodonmuutoksia 7.461. Apollon sai epiteettinsä Aigletes tapahtumaan liittyneestä valonväläyksestä (aiglē). Apollonin toinen paikallinen epiteetti oli Asgelatas. Temppeli rakennettiin mahdollisesti varhaisemman pyhäkön paikalle 300-luvulla eaa, klassisen kauden lopulla tai hellenistisen kauden alussa. Se kukoisti erityisesti hellenistisellä kaudella, ja oli pienelle saarelle poikkeuksellisen suuri. Tämä liittyy mahdollisesti läheisen Theran eli nykyisen Santorínin Thíran saaren kukoistukseen Ptolemaiosten aikana. Keskiajalla paikalle rakennettiin osaksi temppelin kiviä uudelleenkäyttäen paikalla edelleen oleva Elävöittävän lähteen luostari (Moní Zoodóchou Pigís) eli Káto Panagía. == Rakennus == Temppeli sijaitsi noin kolme kilometriä poliksen kaupunkikeskuksesta itään. Se oli rakennettu paikallisesta kvartsipitoisesta marmorista. Temppelirakennus vaikuttaa olleen tyypiltään prostylos, toisin sanoen siinä oli pylväikön muodostama portiikki ainoastaan toisessa päässä. Se johti pronaokseen ja se puolestaan naokseen eli cellaan. Temppelistä on säilynyt huomattavia raunioita osana luostaria. Naos käytettiin uudelleen luostarin refektoriona eli ruokasalina, ja sen länsiseinää on säilynyt yli kolmen metrin korkeudelta. Myös temppelin peribolos-muuria on säilynyt suhteellisen hyvin. Rakennuskivissä on hellenistiselle kaudelle ajoitettuja piirtokirjoituksia. Temppelin ympäristöstä on löydetty useiden muiden rakennusten stylobaatteja, mikä kertoo siitä, että pyhäkköalueella on ollut myös muita temppeleitä ja alttareita. Piirtokirjoitusten perusteella ne olisivat olleet omistettu Artemiille, Afroditelle, Asklepiokselle ja Zeus Ktesiokselle. Temppeli oli yhdistetty kaupunkiin pyhällä tiellä. == Lähteet == == Aiheesta muualla == Luokka:Anáfi Luokka:Antiikin Kreikan temppelit
Apollonin temppeli (Syrakusa)

Apollonin temppeli oli antiikin aikainen Apollon-jumalalle omistettu kreikkalainen temppeli Syrakusassa Sisiliassa nykyisessä Italiassa. Se sijaitsi Ortygian saaren pohjoisosassa. Temppelin rauniot sijaitsevat nykyisten Via dell'Apollonionin ja Via del Mercaton välillä. == Historia == pienoiskuva|vasen|upright=0.95|Temppelin pienoismalli Syrakusan arkeologisessa museossa. Apollonin temppeli rakennettiin arkaaisella kaudella noin vuonna 565 eaa. Temppelistä löydetyn piirtokirjoituksen mukaan sen arkkitehti oli Kleomenes Knidieidaksen poika. Toisena nimenä kirjoituksessa saattaa esiintyä nimi Epikles, mutta tämä on kiistanalaista. Rakennuksen uskotaan saaneen vaikutteita Samoksen Heraionin varhaisemmasta vaiheesta, niin kutsutusta Rhoikoksen temppelistä, joka rakennettiin noin kymmenen vuotta aikaisemmin. Apollonin temppeli on varhaisin esimerkki monumentaalisesta kiviarkkitehtuurista Sisiliassa, ja sillä oli suuri vaikutus temppeliarkkitehtuurin kehitykseen läntisillä kreikkalaisalueilla. Temppeliä muutettiin sen historian aikana usein. Temppelin jäänteet löydettiin vuonna 1862 ja niiden järjestelmälliset arkeologiset kaivaukset suoritettiin vuonna 1943. == Rakennus == Temppeli sijaitsi Ortygian saaren sisäänkäynnin lähellä. Se edusti doorilaista tyyliä. Temppeli oli pitkänomainen, ja sen koko oli noin 21,6 × 55,3 metriä. Siinä oli lyhyillä sivuilla kuusi ja pitkillä sivuilla 17 pylvästä. Pylväissä oli 16 pystyuraa. Sisäänkäynti oli tyypilliseen tapaan itäpäästä. Itäpään pylväikön ja pronaoksen välissä oli toinen kuuden pylvään rivi. Pronaoksen edessä oli kaksi pylvästä (distylos in antis). Sen takana olivat naos eli cella ja sen länsipuolella adyton. Kaksi seitsemän pylvään riviä jakoi naoksen kolmeen laivaan. Temppelin varhaisuus näkyy sen mittasuhteiden massiivisen ja arkaaisen vaikutelman antavissa yksityiskohdissa. Pylväiden välit olivat suhteellisen pieniä suhteessa niiden paksuuteen. Pylväiden päällä oli poikkeuksellisen korkea arkkitraavi. Temppeli oli koristeltu triglyfeillä ja metoopeilla, joiden sijoittelu ei seurannut pylväiden sijainteja. == Lähteet == == Aiheesta muualla == Luokka:Antiikin Kreikan temppelit Luokka:Antiikin Syrakusan rakennukset ja rakennelmat
Thomas Wulff (kauppias)

Thomas Fredrik Wulff (21. joulukuuta 1856 Turku – 24. syyskuuta 1936 HelsinkiJoht. Th. Wulff kuollut. Helsingin Sanomat, 26.9.1936, s. 3.) oli Wulff-yhtiöiden perustaja ja pitkäaikainen johtaja. Thomas Wulffin vanhemmat olivat seppämestari Fredrik Wilhelm Wulff ja Karolina Elisabeth Edlund ja puoliso vuodesta 1886 Augusta Eklund (k. 1932). Wulff opiskeli Turun kauppakoulussa 1876–1878 ja harjoitti konttorialan opintoja Saksassa 1884–1885. Hän työskenteli enonsa G. W. Edlundin kirjakaupassa Helsingissä 1878–1897, kunnes perusti vaimonsa kanssa paperi- ja toimistotarvikeliikkeen 1890. Yritystä hän johti vuoteen 1918 ja vielä sen jälkeen kahta sivuliikettä.Aikalaiskirja 1934, s. 752 (Viitattu 7.11.2018) Isänsä jälkeen yrityksen pitkäaikaiseksi toimitusjohtajaksi tuli kauppaneuvoksen arvonimen saanut Thomas Wulffin poika Einar Wulff ja hänen jälkeensä myöskin kauppaneuvoksen arvonimen saanut Einar Wulffin poika Harry Wulff. ==Lähteet== ==Aiheesta muualla== * Wulffin historia Luokka: Suomalaiset yrittäjät Luokka:Suomalaiset yritysjohtajat Luokka: Suomalaiset kauppiaat Luokka:Vuonna 1856 syntyneet Luokka:Vuonna 1936 kuolleet
Artemiin temppeli (Syrakusa)

Artemiin temppeli eli Artemision () (usein ”Joonialainen temppeli”) oli antiikin aikainen Artemis-jumalattarelle omistettu kreikkalainen temppeli Syrakusassa Sisiliassa nykyisessä Italiassa. Se sijaitsi Ortygian eteläosissa saaren korkeimmalla kohdalla. Temppelin rauniot sijaitsevat lähellä nykyistä Piazza del Duomo -aukiota eli Katedraalin aukiota ja Syrakusan katedraalia. Temppelin rakentaminen aloitettiin arkaaisella kaudella 500-luvun eaa. jälkimmäisellä puoliskolla, mutta se vaikuttaa jääneen keskeneräiseksi sen jälkeen, kun valta kaupungissa vaihtui. Temppeli edusti joonialaista tyyliä, ja oli koko Sisilian ainoa tunnettu tämän tyylisuunnan temppeli. Se oli rakennettu heti Athenen temppelin pohjoispuolelle samaan linjaan sen kanssa. Temppelin pituus oli noin 59 metriä ja leveys noin 25 metriä. Siinä oli lyhyillä sivuilla kuusi ja pitkillä sivuilla 14 tai 16 pylvästä. Temppelin itäpäässä oli pronaos ja länsipäässä opisthodomos. Rakennus sai arkkitehtuuriinsa selvästi vaikutteita Efesoksen Artemiin temppelistä ja ilmeisesti myös Samoksen Heraionista. Myöhemmin temppelin paikalla sijaitsi Madonna della Misericordian kirkko, myöhemmältä nimeltään San Sebastianellon kirkko. Alueen arkeologisia tutkimuksia on suoritettu ennen kaikkea kirkon purkamisen jälkeen. Temppelistä itsestään on säilynyt vain sen perustukset. Jäänteet löysi Paolo Orsi vuonna 1910. Vuoden 2005 jälkeen paikalle rakennettiin arkkitehti Vincenzo Latinan suunnittelema paviljonkitila, jonka sisällä temppelin rauniot ovat. == Lähteet == == Aiheesta muualla == Luokka:Antiikin Kreikan temppelit Luokka:Antiikin Syrakusan rakennukset ja rakennelmat
Hugh Burgoyne

Hugh Talbot Burgoyne (17. heinäkuuta 1833 - 7\. syyskuuta 1870) oli brittiläinen merimies ja Kuninkaallisen laivaston upseeri. Burgoynen isä oli Britannian armeijan marsalkka John Fox Burgoyne ja äiti Charlotte Rose. Hän oli vanhempiensa ainoa poika seitsemän tyttären ohella. Burgoyne liittyi laivaston palvelukseen vuonna 1847. 11. tammikuuta 1854 hänet ylennettiin luutnantiksi. Hänet palkittiin Viktorian ristillä hänen noustuaan maihin Sevastopolissa 29. toukokuuta 1855 sytyttääkseen tuleen venäläisten tarvikevaraston. Hän palveli Krimin sodan jälkeen Tyynellä valtamerellä, Kiinassa ja Pohjois-Amerikassa. Burgoyne kuoli aamuyöllä 7. syyskuuta 1870, kun hänen aluksensa HMS Captain upposi kaaduttuaan kovassa merenkäynnissä. Aluksen noin 450 hengen miehistöstä selviytyi vain 18 miestä, eikä Burgoynen ruumista koskaan löydetty. Burgoynen isä ei koskaan täysin toipunut poikansa poismenosta ja kuoli itse seuraavana vuonna.Heathcote 2012 Burgoyne avioitui amiraali Baldwin Wake-Walkerin tyttären Evelyn Laura Wake-Walkerin kanssa 25. elokuuta 1864. == Lähteet == * === Viitteet === Luokka:Brittiläiset merimiehet Luokka:Vuonna 1833 syntyneet Luokka:Vuonna 1870 kuolleet
Piccadilly Circusin metroasema

Piccadilly Circus on Lontoon metron asema Piccadilly Circusin alla, Lontoon keskustassa. Asemaa käyttävät Bakerloo- ja Piccadilly-linjat. Leslie Greenin suunnittelema, 10. maaliskuuta 1906 avattu maanpäällinen asema korvattiin vuosina 1925-1928 Charles Holdenin suunnittelemalla maan alle rakennetulla asemalla, jota remontoitiin 1980-luvulla. Asema on suojeltu historiallisena rakennuksena. == Lähteet == * === Viitteet === == Aiheesta muualla == Luokka:City of Westminsterin metroasemat Luokka:Mayfairin rakennukset ja rakennelmat
Delion (Paros)

Delion (, ) eli Delionin Apollonin ja Artemiin pyhäkkö tai Deloslaisten jumalten pyhäkkö oli antiikin aikainen pyhäkkö Paroksen saarella lähellä Paroksen kaupunkia. Sen arkeologinen kohde sijaitsee nykyisen Paroikián kaupungin ja sen satamalahden pohjoispuolella. == Historia == Delion oli omistettu Deloksen jumalille eli Deloksella syntyneille Apollonille ja Artemiille sekä saarella myös palvotuille Zeus Kynthiokselle ja Athene Kynthialle. Pyhäkköön kuulunut temppeli oli rakennettu klassisella kaudella noin 400-luvun eaa. alkupuolella, mutta paikalla on ollut varhaisempi rakennus arkaaisella kaudella 600- tai 500-luvulta eaa. Pyhäkkö on mahdollisesti perustettu jo geometrisella kaudella 800-luvulla eaa. Vanhimmat jäänteet samalla paikalla ovat peräisin kykladisen kauden hautausmaasta noin ajalta 3000 eaa. == Rakennus == Delion sijaitsi antiikin Paroksen kaupungin pohjoispuolella Kynthoksen kukkulalla, joka nykyisin tunnetaan nimillä Kástro ja Vígla. Kukkulan korkeus on noin 150 metriä merenpinnasta laskettuna. Paikka sijaitsi lähellä Paroksen saaren Deloksen puoleista rantaa, ja sieltä oli näköyhteys Delokselle, jossa sijaitsi tunnetumpi pyhäkköalue. Pyhäkköä ympäröi noin 26 x 24 metrin kokoinen marmorista rakennettu peribolos-aitaus, jonka sisäänkäynti oli etelästä. Alueen luoteiskulmassa oli pieni doorilaista tyyliä edustanut temppeli. Se oli prostylos-temppeli, jonka julkisivussa oli kaksi pylvästä (distylos in antis). Temppelin perustusten koko oli noin 9,5 x 5,4 metriä. Perustukset ovat säilyneet. Temppelin harjakatto oli koristeltu akroterioneilla sekä leijonanpäisillä gargoileilla. Temppelin vierestä on löydetty hestiatorioniksi eli pitosaleiksi oletettu rakennus, joka koostuu huoneista, joiden keskellä on ollut lattiamosaiikit ja ympärillä leposohvat. Pyhäkkökokonaisuuteen kuuluu myös alttari. Pyhäkköalueelta on löydetty suuri määrä veistoksia, pienoispatsaita, keramiikkaa ja muita votiiviesineitä. Merkittävin on suurikokoisen, noin kolme metriä korkean Artemiin patsaan torso. Löytöihin kuuluu myös rakennusten koristeosia. Esinelöydöt ovat nykyisin Pároksen arkeologisessa museossa. == Lähteet == == Aiheesta muualla == Luokka:Antiikin Kreikan pyhäköt Luokka:Páros
Demeterin ja Koren pyhäkkö (Syrakusa)

Demeterin ja Koren pyhäkkö oli antiikin aikainen Demeterille ja Korelle eli Persefonelle omistettu pyhäkköalue Syrakusassa Sisiliassa nykyisessä Italiassa. Se sijaitsi Akhradinen kaupunginosassa. Pyhäkön rauniot sijaitsevat Piazza della Vittorian arkeologisella alueella. == Historia == Demeterin ja Koren pyhäkkö rakennettiin klassisen kauden alussa. Sen rakennutti Syrakusan tyranni Gelon Himeran taistelussa vuonna 480 eaa. Karthagosta saadun voiton jälkeen. Pyhäkön alue oli aiemmin käytössä hautausmaana. Pyhäkössä vietettiin muun muassa kaupungin Thesmoforia-juhlia. Yleensä on tulkittu, että kyseessä on sama Demeterin ja Koren pyhäkköalue, jonka temppelit karthagolaiset Diodoros Sisilaisen mukaan tuhosivat vuonna 396 eaa., mutta tämä on myös kyseenalaistettu.Diodoros Sisilialainen: Historian kirjasto 14.63. Pyhäkköalue löydettiin 1960-luvulla aukiolla olevaa modernia Madonna delle Lacrimen kirkkoa rakennettaessa. Alueen arkeologiset kaivaukset suoritettiin 1970- ja 1980-luvuilla. == Rakennukset == Demeterin ja Koren pyhäkköalue sijaitsi Syrakusan agoran pohjoispuolella Akhradinen kaupunginosassa, joka sijaitsi Sisilian pääsaaren puolella pohjoiseen kaupungin vanhasta ytimestä Ortygian saaresta. Pyhäkön arkeologinen alue on nykyisellä Piazza della Vittorialla heti Madonna delle Lacrimen kirkon eteläpuolella. Pyhäkköalueella oli kreikkalainen temppeli, temppelit tai pienemmät pyhäköt sekä Demeterille ja Korelle että myös Artemis Feraialle. Tärkein löydetty temppeli oli kooltaan noin 10 × 18 metriä. Se oli prostylos-temppeli, jonka julkisivussa oli neljä pylvästä (tetrastylos). Sen rauniot sijaitsevat Piazza della Vittorian arkeologisen alueen luoteiskulmassa. Temppelin itäpuolella oli suuri lähdekaivorakennus. Ympäriltä on kaivettu myös muun muassa katuja sekä hellenistisen ja roomalaisen kauden talojen jäänteitä. Osa raunioista on näkyvissä Madonna delle Lacrimen kirkon sisällä. Alueelta on löydetty suuri määrä votiiviesineitä, kuten terrakotasta tehtyjä pienoispatsaita. == Lähteet == == Aiheesta muualla == Luokka:Antiikin Kreikan pyhäköt Luokka:Antiikin Syrakusan rakennukset ja rakennelmat
Toimi Hämäläinen

Toimi Veli Hämäläinen (6. joulukuuta 1922 Hyvinkää – 21. huhtikuuta 1995) oli suomalainen arkkitehti, joka toimi rakennushallituksen yliarkkitehtina 1957–1972 sekä suunnitteluosaston päällikkönä ja rakennusneuvoksena vuodesta 1972 alkaen. Hän suunnitteli paljon koulurakennuksia. Toimi Hämäläinen kirjoitti ylioppilaaksi 1941 ja valmistui arkkitehdiksi Teknillisestä korkeakoulusta 1950. Hän toimi Jyväskylän kaupungin palveluksessa 1949–1956 ja sitten lyhyesti Savonlinnan kaupunginarkkitehtina, kunnes siirtyi rakennushallitukseen Helsinkiin. Hänellä oli myös omaa nimeä kantava arkkitehtitoimisto. ==Suunnitelmia== * Tikkakosken yhteiskoulu 1952 * Kirkkopuiston kioski, Jyväskylä, 1954 * Savonlinnan vanhainkoti * Etelä- Pohjanmaan keskusammattikoulu, Seinäjoki * Nätkin kansakoulu, Savonlinna 1964 * Savonlinnan yhteiskoulu * Rauman kansalaiskoulu * Kalajoen yhteiskoulu * Oulangan yhteiskoulu * Vilppulan yhteiskoulun laajennus 1961 * Ylivieskan yhteiskoulu * Helsingin ja Kotkan merenkulkukoulut * Nurmijärven kansalaiskoulu * Valtion teknillisen tutkimuslaitoksen betonitekniikan laboratorio ja kattilalaitos, nyk. Design Factory, Betonimiehenkuja 5, Otaniemi, 1958 ==Lähteet== Luokka:Suomalaiset arkkitehdit Luokka:Suomen rakennusalan vaikuttajat Luokka:Vuonna 1922 syntyneet Luokka:Vuonna 1995 kuolleet
Syrakusan amfiteatteri

Syrakusan amfiteatteri oli antiikin aikainen roomalainen amfiteatteri Syrakusassa Sisiliassa nykyisessä Italiassa. Se on yksi kaupungin parhaiten säilyneitä muinaisjäänteitä, ja sen rauniot sijaitsevat Neapoliin arkeologisella alueella nykyisen kaupungin länsiosassa. == Historia == pienoiskuva|vasen|upright=0.95|Amfiteatterin raunioita. Syrakusan amfiteatteri oli rakennettu myöhemmällä roomalaisella kaudella, oletettavasti 200-luvulla jaa. Eri arviot ovat vaihdelleet ensimmäisen vuosisadan jaa. ja 300-luvun jaa. välillä. Antiikin lähteiden mukaan kaupungissa järjestettiin gladiaattorinäytäntöjä jo ensimmäisellä vuosisadalla jaa.Tacitus: Keisarillisen Rooman historia 13.49; Valerius Maximus: Facta et dicta memorabilia 1.7.8. On mahdollista, että ne järjestettiin kaupungin kreikkalaisella teatterilla, joka oli roomalaisella kaudella muokattu roomalaisille huvituksille (ludi circenses) sopivaksi. Amfiteatteri saatettiin rakentaa teatterin käytyä liian pieneksi kyseiseen tarkoitukseen. Toinen mahdollisuus on, että amfiteatterissa olisi useampia rakennusvaiheita, ja se olisi rakennettu alun perin ensimmäisellä vuosisadalla ja nykyisessä muodossaan 200-luvulla. 1500-luvulla amfiteatterin samoin kuin useiden muiden alueen rakennusten kiviä käytettiin Ortigian saaren linnoittamiseen. Paikan arkeologiset kaivaukset aloitti Domenico Lo Faso Pietrasanta vuonna 1839. Amfiteatteria on tutkittu enemmän suhteellisen vähän ja myöhään, ja se oli vielä vuonna 2012 paljolti kasvillisuuden kätköissä. Se onkin usein jäänyt tunnetumman kreikkalaisen teatterin varjoon. Nykyisin amfiteatteri on turistien nähtävissä, mutta ainoastaan rajoitetuilta osin turvallisuussyistä. == Rakennus == pienoiskuva|upright=0.95|Katsomoa. Amfiteatteri sijaitsi Neapoliin eli Syrakusan ”Uuden kaupungin” alueella Hieron II:n alttarin itäpuolella, kaakkoon kreikkalaisesta teatterista. Rakennus oli ellipsin muotoinen. Sen pituus jotakuinkin pohjois-eteläsuunnassa oli 140 metriä ja leveys itä-länsisuunnassa 119 metriä. Keskellä olleen areenan pituus oli noin 69,3 metriä ja leveys noin 39,2 metriä. Amfiteatteri on yksi suurimmista tunnetuista roomalaisista amfiteattereista, ja esimerkiksi Veronan amfiteatteri on vain hieman suurempi. Amfiteatterin katsomon itäpuoli oli kaiverrettu kallioon ja länsipuoli rakennettu läheisistä latomioista eli louhoksista otetusta kalkkikivestä. Katsomo oli jaettu kolmeen osaan, joista ensimmäinen oli tarkoitettu Rooman kansalaisuuden omaaville, toinen varakkaille suvuille ja kolmas rahvaalle. Istuimiin oli kirjoitettu piirtokirjoituksina, kenelle ne oli tarkoitettu. Sisäänkäynnit alas areenalle olivat pohjoisesta ja etelästä. Areenan keskellä oli suuri kaivanto, joka oli alun perin peitetty ja johon johti sivuilta kaksi käytävää. Se oli tarkoitettu joitakin esityksessä käytettyjä koneistoja varten. Ulkosivua kiersi tukimuuri, johon yhdistyivät katsojien sisäänkäynnit sekä joukko erilaisia huoneita ja vesisäiliöitä. == Lähteet == == Aiheesta muualla == Luokka:Amfiteatterit Luokka:Antiikin Syrakusan rakennukset ja rakennelmat
Syrakusan arkaainen teatteri

Syrakusan arkaainen teatteri (tutkimuksessa usein ”Lineaarinen/Suora teatteri”) oli pieni antiikin aikainen kreikkalainen teatteri Syrakusassa Sisiliassa nykyisessä Italiassa. Se oli rakennettu arkaaisella kaudella, todennäköisesti 500-luvulla eaa. tai 400-luvun eaa. alussa. Teatterin rauniot sijaitsevat Neapoliin arkeologisella alueella nykyisen kaupungin länsiosassa. pienoiskuva|vasen|upright=0.95|Teatterin katsomoa. Teatteri sijaitsi noin 100 metriä länteen myöhemmästä, klassisella kaudella 400-luvulla eaa. rakennetusta Syrakusan teatterista. Arkaainen teatteri oli muodoltaan suorakulmio, ja sen katsomossa oli suorat kallioon kaiverretut penkkirivit. Katsomon leveys oli noin 27,5 metriä, ja siihen mahtui arviolta noin katsojaa. Myöhemmissä kreikkalaisissa teattereissa oli tyypillisesti aina puolikaarenmuotoinen katsomo. Teatterin rakenne voi olla merkki sen arkaaisuudesta, mutta toisaalta on myös epäilty sitä, oliko rakennus lainkaan tarkoitettu teatteriksi; sitä on ehdotettu myös buleuterioniksi eli kaupungin neuvoston kokoontumispaikaksi. == Lähteet == == Aiheesta muualla == Luokka:Antiikin Kreikan teatterit Luokka:Antiikin Syrakusan rakennukset ja rakennelmat